projecte-aina/catalan_government_crawling huggingface dataset:
La Marató de l'Estalvi Energètic és una campanya de sensibilització i bones pràctiques en l'ús i el consum de l'energia que té com objectiu destinar l'estalvi econòmic aconseguit a accions contra la pobresa energètica.
Aquesta iniciativa s'adreça a municipis i ens públics que vulguin adherir-se i participar a través d'alguns dels seus edificis i equipaments.
La iniciativa va ser conceptualitzada per l'Origen, una empresa d'innovació, ecologia i comunicació que ha patentat la idea i la metodologia de treball REM que hi aplica per al desenvolupament de la iniciativa.
L'Institut Català d'Energia impulsa i coordina la participació d'edificis i equipaments de la Generalitat de Catalunya en l'edició de 2020 de la Marató de l'Estalvi d'Energia.
Durant el mes de febrer, quan té lloc pròpiament la Marató, el personal treballador de l'edifici adherit a la campanya, duu a terme accions per reduir els consums i obtenir el màxim estalvi econòmic a cada edifici.
Finalitzat el mes de febrer, es calcula l'estalvi aconseguit que es destinarà a les accions contra la pobresa energètica determinades en un inici.
La novetat d'enguany és que s'afegeix l'objectiu de sensibilització sobre l'emergència climàtica, de manera que es promouran accions específiques per lluitar contra el canvi climàtic i es mesuraran les emissions de CO 2 dels edificis.
En el segon any consecutiu en què hi participa la Generalitat, s'hi han sumat 31 edificis (15 edificis més que en l'any anterior) d'àmbit cultural, sanitari, docent i administratiu, adscrits als Departaments d'Agricultura, Pesca i Alimentació, Cultura, Empresa i Coneixement, Justícia, Interior, Presidència, Salut, Territori i Sostenibilitat, Vicepresidència, d'Economia i Hisenda, Treball, Afers Socials i Famílies, i Educació.
En aquesta edició, s'ha aconseguit disminuir el consum d'electricitat un 12,5%, el de gas un 40,7% i el d'aigua un 14% en el conjunt dels edificis participants en relació al febrer de l'any anterior, i s'ha superat els objectius previstos, fixats en el 10%.
Els estalvis assolits han sumat un total de 43.000 € que es destinaran a accions contra la pobresa energètica.
En l'edició de l'any passat, corresponent a la IV edició de la Marató, la Generalitat de Catalunya va participar per primer cop.
Aquesta participació, impulsada per l'Institut Català d'Energia, va comptar amb 9 departaments amb un total de 16 edificis.
Els resultats per als edificis de la Generalitat de l'edició 2019 va ser un estalvi total de 39.152€, amb el següent repartiment per fonts d'energia i aigua:
Els estalvis assolits el 2019 s'han destinat a la instal·lació solar fotovoltaica per autoconsum i plaques d'inducció eficient a un edifici de 16 habitatges de lloguer social al municipi de Sant Julià de Vilatorta (Osona).
Tot seguit podreu trobar els materials gràfics per a què tots els edificis participants pogueu fer les composicions que considereu, a més dels materials que us farem arribar directament des de l'ICAEN.
· El canvi d'hàbits i l'adopció de bones pràctiques per part dels treballadors públics permeten disminuir les emissions de CO 2 en 167 tones durant el mes de febrer
· En els 31 edificis de la Generalitat que han participat en la iniciativa s'ha reduït el consum d'electricitat un 12,5%, el de gas un 40,7% i el d'aigua un 14%
El canvi d'hàbits i l'adopció de bones pràctiques en l'ús de l'energia han permès als treballadors de 31 edificis de la Generalitat de Catalunya generar un estalvi de 43.345 euros i reduir les emissions de CO 2 en 167 tones durant la seva participació en la Marató de l'Estalvi Energètic.
El director de l'Institut Català d'Energia (ICAEN), Manel Torrent, ha agraït avui, coincidint amb el Dia Mundial de l'Eficiència Energètica, l'esforç i la solidaritat de tots els empleats públics que han participat en la iniciativa, i els ha encoratjat a mantenir aquesta actitud exemplaritzant.
Els diners estalviats es destinaran a accions d'estalvi i eficiència energètica i contra la pobresa energètica.
En la segona participació de la Generalitat en aquesta iniciativa, que ha arribat a la 5a edició, s'ha aconseguit disminuir el consum d'electricitat un 12,5%, el de gas un 40,7% i el d'aigua un 14% en els edificis participants en relació al febrer de l'any anterior, i s'ha superat els objectius previstos, fixats en el 10%.
Enguany s'ha passat dels 16 als 31 edificis participants corresponents a 11 departaments, fet que ha permès estendre bones pràctiques –com són la disminució d'hores de climatització, el tancament de lluminàries o la reducció de l'ús de l'ascensor- a molts més treballadors, i també s'ha pogut constatar la seva consolidació en aquells edificis que ja hi havia participat l'any anterior.
De fet, la intenció és que aquestes mesures se segueixin aplicant la resta de l'any.
La Marató de l'Estalvi Energètic és una campanya de sensibilització i bones pràctiques en l'ús i el consum de l'energia en ens i administracions públiques, i que consisteix en aplicar, durant el mes de febrer, mesures d'estalvi i bones pràctiques d'ús d'energia en els edificis participants.
En total, enguany hi han participat 140 equipaments de diferents administracions, que impliquen 3.000 treballadors, 13.000 alumnes i 200.000 usuaris.
L'Institut Català d'Energia llança una campanya audiovisual de difusió de l'autoconsum fotovoltaic a través de xarxes socials, amb l'objectiu d'explicar-ne els avantatges i desmuntar els falsos mites, i animar a la ciutadania a aprofitar l'energia del Sol per generar i consumir energia elèctrica a casa seva.
L'autoconsum fotovoltaic és legalment i econòmicament molt interessant alhora que permet que Catalunya avanci cap a la sobirania energètica.
Sota el lema "Produeix i consumeix la teva pròpia energia, l'autoconsum t'ho permet!", la campanya consta de cinc càpsules, que responen de manera ràpida i didàctica les principals preguntes sobre l'autoconsum fotovoltaic: "Què és l'autoconsum?"; "Tothom pot tenir una instal·lació d'autoconsum elèctric a casa seva?"; "Quins són els avantatges de l'autoconsum?"; "És interessant disposar de bateries en l'autoconsum elèctric?", i "L'autoconsum és viable tècnicament?".
Aquesta acció pretén lluitar contra el desconeixement dels ciutadans, que és una de les barreres que dificulten la generalització de la pràctica de l'autoconsum a Catalunya, i que s'agreuja per la complexitat normativa pròpia del sector elèctric estatal.
El paper clau del ciutadà en la transició energètica
La transició energètica situa la ciutadania en el centre del nou model energètic net, renovable, distribuït, participatiu i democràtic, que proposa per a Catalunya el Pacte Nacional per a la Transició Energètica.
En aquest nou model, l'apoderament ciutadà permetrà que els usuaris passin de ser consumidors passius a produir i gestionar la seva pròpia electricitat, emmagatzemar-la i compartir-la amb altres usuaris a través de les instal·lacions d'autoconsum fotovoltaic i de la creació de comunitats solars que comparteixin l'energia elèctrica a través de xarxes de distribució.
En aquesta mateixa línia, la Generalitat està treballant en la convocatòria d'ajuts per a l'adquisició de bateries per emmagatzemar l'electricitat d'instal·lacions d'autoconsum fotovoltaic per tal de fer-les més eficients i iniciar el camí per a disposar d'energia km zero a compartir entre els ciutadans.
Els 16 edificis de la Generalitat que han participat en la iniciativa han reduït el consum d'electricitat un 14%, el de gas un 46% i el d'aigua un 14%.
La Generalitat de Catalunya, mitjançant l'Institut Català d'Energia (ICAEN) –que ha promogut la iniciativa en la institució-, ha lliurat avui a l'INCASÒL un xec de 39.152 euros, procedents dels estalvis aconseguits durant la seva participació en la IV Marató de l'Estalvi Energètic, per tal que els destini a la lluita contra la pobresa energètica.
En concret, aquests diners es destinaran a edificis d'habitatges de titularitat pública en què es faran intervencions (canvi d'enllumenat, programadors,...) que facilitin l'estalvi energètic i la reducció final de factura, i també s'estudiarà la implementació de sistemes de producció energètica solar (tèrmica o elèctrica) que siguin eficients i es puguin incorporar als habitatges de famílies que pateixin pobresa energètica.
La Marató de l'Estalvi Energètic és una campanya de sensibilització i bones pràctiques en l'ús i el consum de l'energia en ens i administracions públiques que destina l'estalvi econòmic aconseguit a accions contra la pobresa energètica, i que s'ha celebrat durant tot el mes de febrer.
La Generalitat ha participat en la iniciativa amb 16 edificis corresponents a 9 departaments, que incloïen des de seus i oficines fins al Museu Nacional d'Art de Catalunya o el CAP La Marina (Barcelona).
En aquests equipaments s'ha aconseguit reduir un 14% el consum d'electricitat, un 46% el consum de gas i un 14% el consum de gas mitjançant fonamentalment la sensibilització i el foment de les bones pràctiques per part dels usuaris, és a dir, de les persones que hi treballen.
A més de la Generalitat, en la IV Marató de l'Estalvi Energètic també hi ha pres part, la Diputació de Barcelona i 10 ajuntaments, i en total hi ha participat 126 edificis públics.
Aquesta xifra servirà per dur a terme, a través de l'INCASÒL, intervencions que facilitin l'estalvi energètic i la reducció de la factura en habitatges de titularitat pública.
La Setmana de la Rehabilitació és una campanya organitzada pel Col·legi d'Aparelladors, Arquitectes tècnics i Enginyers de l'Edificació de Barcelona (APA BCN), amb la participació de l'Institut Català d'Energia al comitè estratègic juntament amb altres entitats, que té l'objectiu fonamental de promocionar la rehabilitació de qualitat al parc d'edificis de Catalunya.
Els seus principals objectius són:
- Reactivar el sector i promoure l'activitat econòmica local, amb la cultura de la rehabilitació i el manteniment.
- Reforçar el compromís de les administracions en la promoció de la rehabilitació.
- Informar i assessorar als ciutadans dels efectes d'una bona rehabilitació.
- Millorar la cohesió social, la qualitat de l'espai públic i la qualitat de vida dels ciutadans, tot preservant el patrimoni.
- Crear un nou model d'acció coordinada entre tècnics, professionals, empreses, administracions i ciutadania.
La Setmana de la Rehabilitació consta de jornades técniques i d'una Fira per a la ciutadania que s'organitza bianualment.
En l'edició d'aquest any, entre altres activitats, es realitzarà una jornada tècnica el dimecres 9 d'octubre i xerrades per a ciutadania en centres cívics, els dies 7 i 10 d'octubre.
Teniu dret a obtenir informació sobre si a l'Institut Català d'Energia estem tractant dades personals que us concerneixen, o no.
Com a persones interessades, teniu dret a accedir a les vostres dades personals, així com a sol·licitar la rectificació de les dades inexactes o, si s'escau, sol·licitar-ne la supressió, entre altres motius, quan les dades ja no siguin necessàries per a les finalitats per les quals es van recollir.
Podeu sol·licitar la limitació del tractament de les vostres dades d'acord amb les condicions establertes a l'article 18 del RGPD.
En determinades circumstàncies, podeu oposar-vos, motivant la vostra sol·licitud, al tractament de les vostres dades personals.
- Publicació de les resolucions d'adjudicació/actes de valoració de les meses de contractació.
- Programació de contractes de valor estimat elevat
- Contractació específica d'estudis i dictàmens
- Modificacions anuals de contractes
- Modificacions, reformes, pròrrogues i complementaris dels contractes d'obres
- Codi de principis i conductes recomanables en la contractació pública
- Clàusules socials, mediambientals, lingüístiques i de foment de la investigació i la recerca
- Recursos i resolucions judicials
- Tribunal Català de Contractes del Sector Públic
- Estadístiques i registres de la contractació
- Seguiment i avaluació de la contractació pública
- Estadístiques del volum pressupostari de les adjudicacions en cada procediment contractual
- Llista i quantia de les compres i de les contractacions
- Relació de les contractacions econòmicament més significatives
- Dades per les adquisicions de subministrament per internet
- Consulta directa del Registre Públic de contractes amb formulari
- Registre Electrònic d'Empreses Licitadores (RELI)
- Informació censal de les empreses inscrites al RELI
- Registre d'empreses classificades
Estudiem escenaris energètics de futur a mig, llarg i molt llarg termini.
Determinem l'escenari aposta de la política energètica catalana i les estratègies coherents amb aquest escenari que ens permetin assolir una economia i una societat de baixa intensitat en el consum de recursos materials, baixa intensitat energètica i baixa emissió de carboni.
Analitzem els treballs internacionals més rellevants en l'àmbit de la prospectiva energètica.
Descobreix els futurs escenaris energètics i com participar-hi
Prospectiva energètica de Catalunya Horitzó 2030 (PROENCAT 2030)
Elaborem i actualitzem la planificació energètica catalana, tant en l'àmbit estratègic com en l'operatiu, considerant l'escenari aposta de la prospectiva energètica catalana i les influències de les polítiques espanyoles i europees.
Integrem i coordinem la planificació energètica catalana amb altres planificacions sectorials catalanes, especialment territorials i ambientals.
Avaluem els recursos energètics renovables i el potencial d'estalvi i eficiència energètica de Catalunya.
Consulta els plans i estratègies de referència en matèria energètica
Elaboració de plans i estratègia general sobre energia:
Elaboració de plans i estratègies sectorials sobre energia:
Assessorament en la planificació de xarxes elèctriques:
Avaluació dels recursos energètics renovables:
Col·laboració en altres plans i estratègies catalanes relacionats amb l'energia.
Participem en l'elaboració d'iniciatives legislatives, reglamentàries i normatives en l'àmbit energètic, en el marc de competències de la Generalitat de Catalunya.
Participem en l'anàlisi de la normativa energètica estatal i europea.
Participem en la realització de propostes de posicionament de la Generalitat de Catalunya envers iniciatives de l'Estat central o de la Unió Europea, en l'àmbit energètic o en àmbits sectorials relacionats amb l'energia.
Informa't dels posicionaments públics de la Generalitat en matèria de regulació energètica.
Elaboració de propostes de regulació energètica de la Generalitat de Catalunya.
Participació en les al·legacions a les propostes normatives d'altres administracions en l'àmbit energètic o en àmbits sectorials relacionats amb l'energia.
Difusió de les propostes regulatòries de la Generalitat de Catalunya en matèria energètica:
Elaborem mensualment les estadístiques energètiques de conjuntura de Catalunya.
Facilitem l'accés a les publicacions que permetes conèixer l'evolució mensual de la producció, transformació i consum d'energia a Catalunya.
Elaborem altres informes específics de conjuntura energètica.
Consulta l'evolució mensual de la producció i del consum d'energia a Catalunya
Publicació d'estadístiques mensuals de conjuntura energètica de Catalunya:
Altres informes específics de conjuntura energètica.
Atenció a consultes relacionades amb les estadístques energètiques de conjuntura de Catalunya.
Publiquem i dem difusió dels principals preus de l'energia a Catalunya:
Fem el seguiment de la cotització internacional de les principals energies primàries: cru de petroli i gas natural.
Duem a terme una comparativa dels preus de l'energia elèctrica, el gas antural i els productes petrolifers líquids a Espanya, respecte a la resta de països de la Unió Europea.
Consulta els preus de les fonts energètiques de Catalunya
Publicacions sobre els preus de l'energia:
Atenció a consultes relacionades amb els preus de l'energia.
Facilitem la captació de fons europeus i internacionals relacionats amb l'energia.
Acompanyem les entitats i empreses catalanes per incrementar la seva probabilitat d'èxit.
Prenem part activa com a socis i ens involucrem en projectes estratègics en energia participats per altres socis.
Capta fons i participa en partenariats de projectes en l'àmbit energètic
Difusió de convocatòries i projectes internacionals:
Recolzament en la presentació de projectes internacionals:
Participació com a soci en projectes internacionals.
Convoquem i gestionem ajuts per impulsar projectes i actuacions d'eficiència energètica i energies renovables.
Informem sobre les noves convocatòries de finançament en l'àmbit energètic d'altres entitats.
Beneficia't dels ajuts vigents en matèria energètica
Tramitació d'ajuts convocats per l'ICAEN:
Difusió d'ajuts i línies de finançament d'àmbit energètic:
Assessorament en ajuts i línies de finançament:
Promovem el desenvolupament d'empreses mitjançant la resolució de consultes específiques de l'àmbit energètic, la revisió dels models de negoci de les empreses del sector energètic i la revisió d'aspectes tecnológics.
Oferim assessoraments individuals i col·lectius.
Aprofita les noves oportunitats de negoci en el sector de l'eficiència energètica i les energies renovables
Assessorament tècnic per al desenvolupament empresarial en l'àmbit energètic:
Dinamització i col·laboració en grups de treball:
Promovem la participació i fomentem la col·laboració en xarxa de diferents entitats.
Organitzem trobades periòdiques per intercanviar punts de vista i experiències, per iniciar línies de treball conjuntes.
Endeguem grups de treball ed temàtica específica per definir i coordinar actuacions.
Participem en fòrums i grups d'experts en energia per aportar coneixemnt i visió institucional.
Establim convenis de col·laboració amb entitats per a la promoció de l'estalvi i l'eficiència energètica.
Comparteix coneixement, i crea sinergies amb altres entitats
Participació i dinamització de xarxes d'entitats:
Assessorem i donem suport tècnic en matèria d'estalvi i eficiència energètica, i en energies renovables.
Resol els teus dubtes amb els nostres experts en energia
Assessorament tècnic en projectes d'estalvi i eficiència energètica a la indústria
Assessorament tècnic en certificació energètica d'edificis i rehabilitació energètica
Assessorament tècnic en certificació energètica d'edificis i indústria
Assessorament tècnic en projectes de mobilitat elèctrica i eficient
Editem publicacions per difondre coneixement, experiències i bones pràctiques en l'àmbit de l'estalvi, l'eficiència energètica, i les energies renovables.
Proporcionem continguts i donem suport a l'edició de publicacions d'altres entitats en matèria d'energia.
Consulta les guies, monogràfics, estudis, memòries i altres materials
Organitzem esdeveniments tècnics sobre diferents temàtiques, com ara la mobilitat sostenible, els serveis energètics, les energies renovables i l'autoconsum, així com sobre l'eficiència energètica als edificis i a la indústria.
Participem activament i donem suport a actes rellevants d'entitats públiques i associacions del sector, com a coorganitzadors, o com a col·laboradors.
Participa a fires, jornades, congressos, exposicions i altres actes
Organització i col·laboració en jornades tècniques i esdeveniments:
Elaborem materials amb finalitat didàctica per a entitats, ciutadania, escoles, i centres educatius.
Treballem per millorar el tractament de l'energia dins el currículum escolar, posant recursos pedagògics a l'abast d'escoles i centres educatius.
Aprèn amb els audiovisuals, jocs i programes sobre energia
Elaboració i difusió de recursos educatius:
Dissenyem i desenvolupem accions per augmentar la consciència social en relació a l'àmbit energètic: campanyes i actuacions específiques d'informació i difusió.
Promovem activitats per a l'adquisició de bons hàbits de consum energètic.
Participem i donem suport a actuacions promogudes per altres entitats.
Participa en tallers, activitats i recursos de conscienciació
Organització i col·laboració en campanyes i actuacions de sensibilització:
Difusió de material de sensibilització:
Altres actuacions de sensibilització:
Recull dels preus regulats del sector elèctric i del gas natural (tarifes i tarifes d'accés o peatges), així com els preus màxims de venda de gasos liquats del petroli (propà i butà).
També s'hi inclouen els preus horaris finals mitjos de venda del mercat d'electricitat en el sistema elèctric espanyol (pool elèctric), per al conjunt de la demanda nacional, per a les distribuïdores/comercialitzadores d'últim recurs, i per al conjunt de comercialitzadores i consumidors directes a mercat lliure, així com els preus mitjans de venda de combustibles líquids a Espanya i a Catalunya (preus liberalitzats) i cotitzacions del cru als mercats internacionals.
Aquests preus s'actualitzen mensualment o quan es produeixen canvis substancials en algun dels apartats.
Estudi comparatiu dels preus de l'energia a Europa per a l'energia elèctrica, el gas natural i els productes petrolífers líquids.
Les dades referents a l'energia elèctrica i el gas natural provenen d'EUROSTAT i les dades corresponents als productes petrolífers líquids provenen de la publicació setmanal de la Comissió Europea Oil Bulletin.
Eficiència Energètica SA (EFIENSA) es va constituir l'any 1991 com una entitat participada en un 100% per l'Institut Català d'Energia (ICAEN) amb la funció principal de dotar a l'administració catalana d'una eina per a la participació directa, en col·laboració amb el sector privat, altres administracions i institucions locals o d'àmbit general en projectes de millora de l'eficiència energètica, de l'ús racional de l'energia i de la promoció de les energies renovables detectades per l'Institut Català d'Energia.
El 2 d'agost de 2011, el Govern de la Generalitat va prendre l'Acord sobre mesures de racionalització i simplificació de l'estructura del sector públic, on s'instava a les persones representants de l'Administració de la Generalitat en l'òrgan de govern d'EFIENSA a adoptar els acords necessaris per fer-ne efectiva la seva dissolució i posterior liquidació.
En aquest sentit, a la Junta General d'accionistes d'EFIENSA, celebrada a Barcelona el 29 de novembre de 2012, es va acordar la seva dissolució, que va comportar l'inici del període de liquidació de la societat, que va passar a denominar-se Eficiència Energètica, SA "en liquidació".
La societat EFIENSA es va extingir mitjançant cessió global d'actius i passius a l'ICAEN, escripturada davant notari amb data 3 de novembre de 2015.
Posteriorment, amb data 23 de desembre de 2015, l'ICAEN va cedir a l'Empresa de Promoció i Localització Industrial de Catalunya, SA (AVANÇSA) les accions i/o participacions en totes les societats i agrupacions d'interès econòmic en les quals l'ICAEN hi participava.
L'Institut Català d'Energia té per finalitat l'impuls i realització d'iniciatives i de programes d'actuació per a la recerca, l'estudi i el suport de les actuacions de coneixement, desenvolupament i aplicació de les tecnologies energètiques, incloses les renovables, la millora de l'estalvi i l'eficiència energètica, el foment de l'ús racional de l'energia i, en general, l'òptima gestió dels recursos energètics en els diferents sectors econòmics de Catalunya.